Kender du noget til episoderne i Viby? Så hører BT meget gerne fra dig. Send en mail til 1929@bt.dk eller skriv en besked til os her på Facebook.



Østjyllands Politi vurderer, at der er risiko for et opgør mellem grupper af unge i Viby.

Østjyllands Politi indfører fra midnat lørdag 3. september visitationszoner i områderne Rosenhøj og Rundhøj i Aarhus-forstaden Viby.

Det oplyser Østjyllands Politi i en pressemeddelelse.

Baggrunden for beslutningen er blandt andet en episode torsdag aften. Her var grupper af unge samlet i området og blev fundet i besiddelse af blandt andet slagvåben, peberspray og knojern.

Det er Østjyllands Politis vurdering, at der er risiko for opgør mellem grupperingerne i de to områder. Derfor har man indført visitationszonerne som et forebyggende initiativ.

Visitationszonerne i områderne gælder foreløbigt i 14 dage. I den periode kan politiet undersøge personer eller køretøjer uden begrundet mistanke om, at de bærer våben.

Kender du noget til episoderne i Viby? Så hører BT meget gerne fra dig. Send en mail til 1929@bt.dk eller skriv en besked til os her på Facebook.

/ritzau/